Hlina, Alojz, poslanec NR SR (2015-05-22):
Vážený pán predsedajúci, vážené kolegyne, kolegovia, na úvod musím povedať – jak sa to hovorí, že som v konflikte záujmov? Som v konflikte záujmov. (Reakcia z pléna.) Prosím? Nie, nie, nie, lebo mám naozaj osobný záujem na tom, aby boli zrušené. Mám naozaj eminentný a osobný záujem pre to, aby boli zrušené. Keď trošku možno poviem, nepreženiem, tak strašne som chcel mať tri deti, mám iba dve a to tretie možno nemám práve kvôli tomu, že moja žena večer rátala gastrolístky, niekedy taká hŕba gastrolístkov, a ukladala to. Áno, čiže dávam najavo, že mám osobný záujem na tom, aby boli zrušené. Strašne som chcel syna, nehľadám vinníka, nemám, možno aj pre... (reakcia z pléna), aj pre tieto nešťastné gastrolístky. Podľa mňa to je absurdita par excellence. To je absurdita par excellence a že vôbec to tu je v parlamente, že vôbec sa musíme zaoberať tým, že to chceme zrušiť. Proste tak brutálny lobistický nástroj, ako vytiahnuť za nič z ľudí peniaze, podľa mňa môžte urobiť iba v niektorých ekonomikách. Že niekto v zásade nič nerobí, len vytlačí papier a zúčtuje jednu aj druhú stranu, potom to len zadminuje a za to berie, a teraz to tu kolega povedal, pomaly 10 % v kope. Za nič! Naozaj, to je za nič. Za to, že natlačí gastrolístky, že – v čom je pridaná hodnota toho gastrolístka? V čom je? Či je pekný? Ani keby aspoň bol pekný, viete, alebo že v čom je, tam nie je absolútne žiadna pridaná hodnota v tom, to je čistý lobistický záujem niekoho, ako vytiahnuť peniaze z dvoch strán. Ak zaťažujú tých, tie firmy, ktoré pre svojich zamestnancov, troma percentami, tak, a zaťažujú aj tých, a o tom niečo viem, ktoré prijímajú tie gastrolístky, hej, a potom vlastne keď to chcú zameniť, musia to uložiť. A to je presne to, čo mi manželka hovorila, ona, to už sú roky, čoraz krajšie, čoraz väčšie kancelárie a čoraz sú drzejší. Teraz je to už tak, že musíte to doniesť porátané, oni vám to už vážia, keď to nedonesiete porátané, tak vám dajú pokutu, čoraz sú arogantnejší. Čoraz sú arogantnejší v tom, že proste jaký, čoraz krajšie kancelárie, v čoraz vyšších budovách sedia. Tak sa to zmenilo. Lebo naozaj tá prapodstata toho celého je, že je to nič. Proste, že to je za nič. A teraz si zoberte, ak ten, kto donesie, prijme ten gastrolístok od niekoho, kto ho platí, a je tam niekde, vám zrazia 5 %, tak ak, aby sa nám ľahšie počítalo, ak niekto robí s maržou dajme tomu 100 %, no nech 100 %, aby sa to ľahko počítalo, to znamená, že ak mu zrazí 5 %, ale on mu zrazí 5 % z hodnoty toho lístka, to znamená, ak má maržu, by mal maržu polovicu z toho, čiže 10 % z toho, čo zarobí, si zoberie niekto, kto krížom slamy nepreložil. To sa na Orave tak hovorí, krížom slamy nepreloží a za to berú peniaze. Veď to je, ja neviem ináč... Nebudem sa v piatok zbytočne rozčuľovať. Ale naozaj a to, že sa to celé takto skončilo, ktorí ľudia sú tam zamotaní, ktorá tá, ktorý ten emitent je mimoriadne úspešný, dokonca mimoriadne úspešný v štátnych organizáciách, to tiež vieme, tí, ktorí vieme. Ja si pamätám, možno dva roky dozadu som hovoril, lebo to tu už, myslím, raz bolo, tento návrh zákona, a som vravel pánovi Richterovi, že, dobre, ak teda tvrdíte, že je nevyhnutné, aby to bolo, lebo teda my tu, že budú ľudia, lebo to je, podľa mňa to je, skôr ako poviem, to je aj podľa mňa urážka tých ľudí. Lebo ak niekto v argumentácii, prečo majú byť, povie, že preto, aby ľudia jedli teplé jedlo, tak, prosím vás, my tu nie sme žiadni amazonskí Indiáni, že keď teda by sme nemali gastrolístky, tak nebudeme jesť teplé jedlo. Proste to je urážajúca argumentácia. Ak vás niekto, vám povie, že len preto, že dostanete gastráč, tak idete na polievku? To je, to môžte s niekým rozprávať a nie s normálnymi slušnými ľuďmi. Argumentačne by som sa vôbec takto nevyzbrojil, že je to kvôli tomu, aby ľudia si dávali teplé jedlo. To je... No ale dobre. Keď teda bolo v ten daný moment, že ako je to nevyhnutné, tak som povedal pánovi Richterovi, pán Richter, to, že ste emitentom gastrolístkov, v zásade nemáte čo pokaziť, lebo keby bola že nejaká štátna firma, tak vždycky niečo pokazí, ale tam nie je čo pokaziť. Tak vravím, spravte emitenta vo vlastníctve, spravte organizáciu, spravte právnickú osobu, ktorá bude patriť pod ministerstvo práce, sociálnych vecí a ona bude emitovať gastrolístky. A ja verím, že by sa našli zodpovední aj prijímatelia, aj tí, čo by nakupovali, aj tí, čo by prijímali tie gastrolístky, že by sme prijímali iba gastrolístky štátneho emitenta. Lebo už keď to je, keď už tvrdíte, že to je absolútne nevyhnutné, tak dobre, tak nech je to štát a tých – koľko je to? – 40, 50, 60 mil. euro ročne? To sú obrovské peniaze za nič, za to, že tlačíte na kopírke gastráče, tak by boli pre štát a štát by mohol do detských domov, účelovo viazané by to bolo. Keď už ste tak, keď už je to tak nevyhnutné, lebo my sme tu takí blbí, že keď nebudeme mať gastráč, tak si nedáme teplú polievku, dobre, tak potom, ale pán Richter neurobil v tom nič! A prehlasujem, že som to povedal. Prehlasujem, že som to povedal, a nič by tam, na tom nie je čo pokaziť. To neni že podnikanie, že tam máte. Tam nemáte čo pokaziť. A ja si myslím, že keby bola, že keby existoval štátny emitent, že by sa tie gastráče volali detský domov alebo ja neviem ako, tak verím tomu, že silné veľké firmy by proste z PR dôvodov nakupovali, by chceli brať tieto štátne, hej, a tým by sme vyeliminovali týchto súkromných, ktorí majú z toho len prachsprostý biznis. A ešte by boli peniaze pre deti. A niekto by povedal, dobre, už keď mi beriete 10 % zo zisku, tak aspoň tie peniaze sa plus-
-mínus po ceste niekde nestratia alebo nezostanú v privátnych Jetoch, ale idú aspoň na nejaký bohumilý účel. Ale nič! Vidíte, socialistická vláda plná komunistov, boľševikov, neviem koho, kaviárových socialistov, prepáčte, páni kolegovia, ale aj niekde možno aj skutočných, možno ešte ľavicových, len už vás je tam strašne málo. Strašne málo, už jak šafranu vás tam je, prosím vás. Už sa to tak, celé tak, nič ste z toho neurobili, nič, stále gastráče fungujú. Stále je to obrovský, enormný biznis pre niekoho! To nič nepomáha, naozaj to nič nepomáha. Že niekto si myslí, že zrušíte gastrolístky a ľudia budú jesť tresku iba s rožkom a nepôjdu na teplú stravu? Samozrejme, skončím, stotožňujem sa s týmto návrhom, a keď nepomôže to, to podľa mňa je téma, ktorá stojí za to, s ktorou stojí za to pracovať aj ďalej, hej, a možno naozaj povedať našej socialistickej vláde, keď teda tak trváte na tom, aby sme jedli, abože aby ľudia si dali tú teplú polievku, tak prečo nespravíte toho štátneho emitenta? Prečo nespravíte tú štátnu spoločnosť, ktorá by, to neporušujete žiaden zákon. Vôbec to neni nejaký že konkurenčný. Nie. Ja nehovorím, i keď by som mal sto chutí zakázať všetky tie gastrolístky, ja nehovorím, nech sú, keď teda, ale to by bola tá skúška pravdy. Ale keby ste vytvorili štátnu, tak ja by som urobil všetko pre to, aby som urobil reklamu tej štátnej, a nikto mi to nezakáže, že berte od nej tie gastrolístky, berte od nej tie gastrolístky, lebo ony tie štyri tých 10 %, čo vydrú za nič, aspoň vrátia do systému v podobe nejakých benefitov pre rodiny, chorých, neviem čo, však máme to kde dať. Teraz to dávame do privátnych Jetov. (Prerušenie vystúpenia predsedajúcim.